钦定古今图书集成/理学汇编/经籍典/第083卷 > 宋房审权周易义海 > 杨绘论后天八卦方位
## 钦定古今图书集成/理学汇编/经籍典/第083卷 > 宋房审权周易义海 > 杨绘论后天八卦方位

“乾坤，父母也；《艮》少男也；《巽》长女也，而皆处乎偏。震坎，
长男中男也；离兑，长女少女也，而悉居于正，何其尊
卑之不伦也？”答曰：“《干》纯阳也，阳主于进，故在一阳生
之前而处西北也。《坤》纯阴也，阴主于退，故在一阴生
之后而处西南也。左而旋之者，阳也；《震》为长男，位正
东也；艮为少男，位东北也；坎为中男，位正北也。皆左”
而旋之者也。右而转之者阴也。巽为长女，位东南也。
离为中女，位正南也。《兑》为少女，位正西也。皆右而转
之者也。震为长男，代父之任，故位于生物之地而主
其功焉。“世子宅于东宫”，盖取诸此也。长阳既主其功，
则《艮》《坎》皆阳也，于义为嫌，故列《艮》于后。而《坎》切于嫌
者，抑又后之以居空虚不用之地也。佐震而成功者，
巽，离、兑，皆属阴也，言之于国，臣之象。欤，干父之处西
北也，岂徒逸于无为哉，抑将防闲于阴祸也。“战乎《干》”，
言“阴阳相薄”者，则其义焉。